
   V nedeľu 1.10.2023 uskutočnil  Dobrovoľný hasičský zbor Liptovská Teplička v spolupráci s Obecným úradom  Liptovská Teplička 6. ročník súťaže jednotlivcov  „  TFA Železný hasič „ . Ide o súťaž pohybovo  veľmi náročnú v ktorej sa napodobňuje činnosť hasičov pri skutočnom prípade požiaru alebo inom zásahu.
   Na slávnostnom nástupe v úvode prítomných privítal Peter Géci veliteľ DHZ v Liptovskej Tepličke. 
   Na súťažnej trati pripravenej na priestranstve do kopca pri miestnom amfiteátri  sa postupne  na štart postavilo  46 súťažiacich v  piatich kategóriách – ženy do 34 a nad 35 rokov, muži do 29 rokov, 30 – 39, 40 - 49  i  nad 50 rokov.
   Medzi ženami  do 34 rokov  prvenstvo patrilo Natálii Weissovej  (Liptovská Lúžna) druhé Janke Kaprálovej (Lučivná) a tretie Lucii Bartfay (Hodruša - Hámre).
   Medzi ženami nad 35 rokov  už po štvrtý krát po sebe zvíťazila Daniela Pitoňáková (Liptovská Teplička). Druhá bola Lucia Gildeinová (Spišské Hanušovce) a tretia Iveta Zavacká (Poprad - Veľká).
   Spomedzi mužov vo veku  do 29 rokov prvé miesto si po tretí krát po sebe vybojoval  Maroš Bošela (OZ Hasič Polomka). Druhý skončil Tomáš Bobiš (Spišské Bystré) a tretí František Ridzoň (TFA team Slovakia).
   Medzi mužmi od 30 do 40 rokov bol najlepší Pavol Jablonka (Tesárske Mlyňany), striebro patrilo Tomášovi Bartkovi (Važec). Tretie miesto zaslúžene obsadil Michal Nôta (Čekovce).
Prvá priečka medzi mužmi od 40 do 49 rokov patrila Adriánovi Ficíkovi (TFA team Slovakia). Druhý bol Milan Vyhlídal (Voderady) a tretí Marián Pitoňák (Liptovská Teplička).  
    Medzi mužmi  nad 50 rokov bol  prvý Stanislav Ovsiak a druhý Pavel Marušin (obaja Liptovská Teplička). 
   Ceny najlepším vo všetkých kategóriách i sponzorské dary vylosovaným súťažiacim i rozhodcom  odovzdal hlavný organizátor podujatia  Peter Géci. V záverečnom slove úprimne poďakoval všetkým súťažiacim za predvedené výkony, v súťaži náročnej na fyzickú zdatnosť.  Poďakovanie patrilo i všetkým  členom Dobrovoľného hasičského zboru v Liptovskej Tepličke i rozhodcovskému zboru, ktorí sa podieľali na tejto peknej akcii  a prispeli k tomu, že sa akcia vydarila. V neposlednom rade poďakovanie patrilo i  všetkým sponzorom, ktorí prispeli k oceneniu všetkých súťažiacich.
   Železní hasiči i hasičky sa v tomto roku v okrese Poprad stretnú posledný krát v nedeľu 15.10.2023 o 9.00 h na futbalovom ihrisku vo Vikartovciach ! 
   
                                                                                                      Ondrej Klimo
                                                                                                sčítací komisár súťaže
   
